Toms Odells

Biogrāfija

Toms piedzima Čičesterā, Dienvidsaseksā ģimenē, kurā tēvs ir lidmašīnas pilots, bet māte - sākumskolas skolotāja. Tomam ir arī vecāka māsa un jaunāks brālis. Sakarā ar tēva darbu kā pilotu, pavadījis lielu daļu savas bērnības, dzīvojot Jaunzēlandē. Ieguva pamatizglītību Sīfordas koledžā. Sāka mācīties spēlēt klasisko klavierspēli 7.klasē, taču komponēt savus skaņdarbus sāka jau 13 gadu vecumā slepus, nevienam par to neminot. Tā rīkojās tādēļ, ka uzskatīja komponēšanu par "nestilīgu".
Astoņpadsmit gadu vecumā Toms izlēma nesekot saviem plāniem par iestāšanos Jorkas Universitātē un centās iegūt vietu Liverpūles mūzikas koledžā. Bieži vien ņēma dalību dažādos "brīvā mikrofona" pasākumos: "Tie bija pazemojuma pilni brīži: visur nēsājot līdzi sintezatoru, ierodoties pasākumā un saprotot, ka esmu noņemts no dalībnieku saraksta, vairāki čaļi man ņēma nost mikrofonu un smējās par manu mūziku un uzstāšanos...Taču es iemācījos uzstāties publikas priekšā un sapratu, kuras dziesmas uzrunā publiku un kuras nē.."
Pēc gada, kad viņš tika atlaists no bārmeņa darba, Toms atgriezās Čičesterā. Izmantojot savas vecmammas mašīnu, viņš regulāri devās uz Londonu, lai uzstātos. Lai popularizētu savus koncertus, viņš izlika plakātus mūzikas skolās. Vēlāk viņš pārcēlās uz dzīvi Londonā, lai spēlētu grupā ar nosaukumu Toms un Viļņi ("Tom and the Tides"). Kādu brīdi esot kā daļa no sastāva, viņš izlēma kļūt par solo mākslinieku, jo, pēc paša vārdiem, "negribēja paļauties uz citiem cilvēkiem".
Karjera
Odells parakstīja līgumu ar ierakstu kompāniju In the Name Of,Columbia Records pēcteci.
Viņa talantu ievēroja ierakstu kompānijas galvenā menedžere Lilija Allena, kura par dziedātāju sacīja  "viņa skatuves enerģija man atgādināja par Deividu Boviju."  Tomam tika dota iespēja sarakstīt savu pirmo albumu: "Pirmais, ko es izdarīju - es devos iegādāties vecu Mini Cooper. Tad trīs nedēļas vēlāk, es atgriezos no koncerta Skotijā un mana mašīna bija pazudusi. Tātad, ja Jūs ieraugat garām braucošu zaļu Mini Cooper mašīnu, tad tā ir manējā."  Viņs izdeva savu debijas ierakstu kopumu Songs from Another Love , 2012. gada oktobrī. Viņa debija televīzijas raidījumos aizsākās 2012. gada novembrī, viņš uzstājāš kā mākslinieks raidījumā Later... with Jools Holland; raidījuma producente šo Toma uzstāšanos raksturoja kā "klasisku Later debiju"  2013. gada janvarī Odells tika izvirzīts kā viens no piecpadsmit kandidātiem uz BBC Sound of 2013 balvu. Tajā pašā mēnesī firma BBC izmantoja mākslinieka dziesmu "Another Love" savai 2013. gada reklāmas kampaņai. Toma mūzika tika plaši izmantota vairākās firmas Burberry modes skatēs. Mūziķis ieguva kritiķu simpātiju balvu BRITs, kuru iepriekšējos gadus ir ieguvušas tādas slavenības kā Adele and Florence and the Machine. Tāpat 2013. gada februārī mākslinieks tika intervēts kopā ar dziedātāju un iepriekšējā gada kritiķu simpātiju balvas ieguvēju Emeli Sandé televīzijas ceremonijas laikā.
Odella debijas albums, Long Way Down, tika izdots 2013. gada 24. jūnijā  un ļoti ātri nonāca UK Official Chart 1. vietā. 2013. gada 13. jūlijā viņam bija paredzēts uzstāties kopā ar The Rolling Stones Londonas Haida parkā, taču viņš nevarēja uzstāties slimības dēļ. Neskatoties uz ievērojamo slavu un cilvēku atzinību, ne visi kritiķi ir pārliecināti par mākslinieka introspektīvo zīmolu kā dziesmu autoram. Patiesībā, mūzikas žurnāls NME novērtēja Toma Odella albumu ar atzīmi 0 no 10, kā arī uzrakstīja par to negatīvu recenziju.

Ietekme no citiem māksliniekiem

Toms uzauga, klausoties Eltonu Džonu. Viens no pirmajiem un iemīļotākajiem viņa albumiem ir Goodbye Yellow Brick Road (1973).  Viņš arī citē Deividu Boviju, Džefu Bakliju, Bobu Dilanu, Artūru Raselu, Leonardu Koenu, Leonu Rasselu, Billiju Džoelu, Rendiju Ņūmenu, Tomu Veitsu, Rodrigezu un Brūsu Springstīnu kā galvenās ietekmes mūzikā. Viņš ir arī fans tādiem izpildītājiem un grupām kā  Arcade Fire, Džeimss Bleiks, Cat Power, Blur, Beach House, Radiohead un Ben Folds.
Toms pats piemin, ka viņš saviem dziesmu vārdiem ir iedvesmojies no "nespējas noturēties ar kādu attiecībās ilgāk par 6 mēnešiem". Viņš arī piemin: "Es rakstu krietni labākas dziesmas, kad esmu godīgs, kad mans iedvesmas avots ir tas, kas patiešām ir ar mani noticis. Jāpiekrīt, tas gan var palikt nedaudz dīvaini, kad draugi vai draudzenes saprot to, ka dziesma ir par viņu. Tas gan ir lieliski, jo varu tikt sveikā cauri. To laikam sauc par māksliniecisko atļauju."